Kauguri mõis

Kauguri mõis (saksa keeles Kaugershof, läti keeles Kaugurmuiža) oli rüütlimõis Liivimaal Volmari kreisis Volmari kihelkonnas. Tänapäeval jääb mõisakompleks Valmiera linna, mõisakompleks asub Cēsu iela majade 50–54 piirkonnas.

Ajalugu

Kauguri oli varasemal ajal Volmari lossiala osa. 1737. aastal doneeris Anna Leopoldovna mõisa feldmarssal Münnichile. 1740. aastal müüs too mõisa oma kasupojale parun Mengdenile.Materialien zu einer Geschichte der Landgüter Livlands,  Heinrich von Hagemeister; lk. 120 

1795. aastal omandas mõisa 60 000 taalri eest Georg Heinrich Ludwig Mengden. 1832. aastal ostis mõisa tema lastelt 120 000 rubla eest Alexander Mengden. 1861. aastal aga 115 000 rubla eest Moritz Mengden. 1873. aastal pantis too mõisa 90 000 rubla eest Gustav Krüdenerile. Tolle järeltulijad panid mõisa 1876. aastal enampakkumisele, ja see müüdi 170 000 rubla eest. Moritz vaidlustas kohtus selle tulemuse ja 1879. aastal tagastati talle see valdus.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 233.

Mõisa suurus
Bienenstammi andmetel oli mõisa suurus 1816. aastal 21 ja 3/4 adramaad, sellele allus 433 mees- ja 529 naishinge.Bienestamm, H. von. Geographischer Abriss der drei deutschen Ostsee-Provinzen Russlands, oder der Gouvernemens Ehst-, Liv- und Kurland. Riga: Deubner, 1826, lk 240. Aastal 1641 oli Kauguri, Mūri, Kokmuiža ja Volmari mõisade suurus 103 adramaad. Aastal 1688 oli mõisa suurus 24 ja 1/4 adramaad, aastal 1734 oli adramaid 19 ja 1/8, aastal 1757 aga 21 ja 3/8. Aastal 1823 oli mõisa suurus 19 ja 1/2 adramaad. Aastal 1832 oli mõisal adramaid 19 ja 1/3, aastal 1881 kuulus mõisale aga 7 ja 13/80 adramaad, lisaks 19 ja 14/80 adramaad mõisale kuuluvate talude valduses.Stryk, Leonhard von. Beiträge zur Geschichte der Rittergüter Livlands. Zweiter Teil. Der lettische District. Dresden: Druck von Albanus´schen Buchdruckerei, 1885, lk 232.

Karjamõisad
Mõisale kuulus aastal 1816 viis karjamõisa: Neuhof, Lisettenhof (ka Elisabethshof), Constancenhof, Friederikenhof ja Alexandershof (ka Axelshof).

Viited

Kategooria:Valmiera piirkonna mõisad
Kategooria:Volmari kihelkond
Kategooria:Mengdenite mõisad